**Ўқув марказлари ва лабораторияларда “Мустақил таълимни ташкил этиш” ва унинг самарадорлиги.**

Бугунги кунда даврнинг янгиланиш ва ўзгаришлари мамлакатимизда олиб борилаётган ислоҳотлар жараёнида, хусусан, таълим соҳасини жаҳон илму фан андозаларига мослаштириш, ўқув тизимига илғор педагогик технологияларни жорий этиш талабини янада кучайтирмоқда. Давлат таълим стандартлари, малака талаблари, ўқув режалар, дастурлар, дарсликлар, ўқув қўлланмалари замон талаблари даражасида такомиллашиб бормокда.

 Замонавий таълим жараёнини тубдан ислох қилиш, таълим олувчининг аудитория ва маъруза юкламалари мустақил талимни ҳиссасини ошириш орқали камайтирилишини талаб қилади. Бу ҳолда таълимнинг асосий маркази таълим берувчидан таълим олувчининг мустақил фаолиятига ўтади. Аудитория ва аудиториядан ташқари машғулотлар нисбатини аниқлашда мустақил талимни ташкил этишга эътибор қаратиш зарур бўлади.

Таълим муассасасида талабалар давом этадиган мустақил таълим олишга тайёр бўлиши керак. Мустақил ўқиш инсоннинг мустақил фикрлаш, ҳолатни баҳолаш, хулоса ва башорат қилиш қобилиятларини ривожлантиради. Таълим жараёни талабанинг ўз хоҳиши билан мустақил билим олишига олиб келмайди, балки таълим олувчининг ўқитувчи томонидан тизимли бошқариладиган фаолияти ҳисобланади. Бундай фаолият малакали мутахассислар тайёрлаш устивор вазифаси хисобланади. Берилаётган ахборот талаба томонидан билим олишга қизиқиш уйғотганда, зарурат бўлганда фаол қабул қилинади. Ўрганилаётган фаннинг мураккаблик даражаси бир хил бўлган таркиби талабанинг тасаввур қилиш услуби, қабул қилиш мотиви ва қизиқиши бўйича турлича ўзлаштирилиши мумкин. Талабанинг аниқ бир фанга қизиқиши, ўқиш ва илмий фаолияти жараёнида юзага келади. Электрон таълимда тингловчилар мустақил, эркин ва ихтиёрий билим олиш имкониятига эга бўлади, ўқитувчи ва талаба ўртасидаги бевосита алоқа бўлмаганлиги учун талабаларнинг ўзлаштириш даражаси бевосита унинг интеллектуал томонларига боғлиқ, кўргазмалиликнинг кенг имкониятларидан фойдаланиш яъни эшитиш, кўриш, идрок қилиш, эсда сақлаб қолиш, тушуниш фикрлашда техник жараёнларнинг фаол иштироки ёрдамида эгалланаётган билим моҳиятини чуқурроқ англашга ёрдам беради. Талаба мустақил таълимининг асосий мақсади- ўқитувчининг рахбарлиги ва назорати остида талабада муайян ўқув ишларини мустақил равишда бажариш учун зарур бўлган билим ва кўникмаларни шакллантириш ва ривожлантиришдан иборат.

Мустақил таълим жараени чет эл ОТМ, хусусан, Япония, Корея, Англия, Италия мамлакатлари тиббиёт олийгохлари тизмида ўрганилди. Ўрганиш натижаси шуни кўрсатдики, бу мамлакатлар олийгохларида мустақил таълим улуши юқори ва олийгох қошида замон талабига тўлиқ жавоб берадиган, энг янги технологиялар қулланилган симуляцион марказлар мавжуд. Симуляцион марказларда доимий равишда тренер бўлиши таъминланган. Талабалар ўзларига қулай вақтда келиб шу тренер назоратида мустақил таълим олишлари, амалий куникмларни ўрганишлари мумкин. Куп тренажор ва симуляторлар компьютерлашган булиб, улардаги амалий кўникма қадамлари кетма кет бажарилади, ва битта қадам нотўгри ёки тўлиқ бажарилмаса тизим кейинги босқичга утишга йўл қўймайди. Бу тизим амалий кўникмани тўлиқ ўрганишга имкон яратади. Бундан ташқари, бу марказлар ичида электрон кутубхона бўлиб, уларда барча амалий кўникмалар, назарий билимларни эгаллаш учун зарур бўлган адабиётлар базаси мавжуддир. Амалий куникма ва назарий билим олиш қисқа (5-10мин) видеокурслар тарзида (анимацион фильмлар ва етакчи профессор ўқитувчиларнинг видеодарслари шаклида) ташкил қилинган булиб, талабалар уларни онлайн режимида кўриб ўрганишларига имконият яратилган.

Тошкент тиббиет академияси ўқув марказлари ва лабораторияларида “Мустақил таълимни ташкил этиш” ва унинг самарадорлигини аниқлаш мақсадида ишчи гурух тузилди ва 6-10 декабрь кунлари барча марказлар (ҚВП, педиатрия, ОМХ модуллари) фаолияти ўрганилди. Шу билан бирга Акушерлик ва гинекология, Анестезиология ва реаниматология, УАШ терапия №2 ва ички касалликлар пропедевтикаси кафедраларидаги амалий куникмаларни ўзлаштириш лабораториялари, фонтом ва муляжлардан фойдаланиш даражаси урганилди.

Ўрганиш шуни кўрсатдики барча марказлар ўз фаолиятини самарали олиб бормоқда, ТТА УАШ кафедралари жадвал асосида модулларда амалий кўникма ва мустақил таълим учун ажратилган соатларда талабалар билан ишлаш йўлга қуйилган ва амалга оширилмоқда. Бу эса талабаларга аудиторияда муляжлардан фойдаланилган ҳолда ўргатилган амалий кўникмаларни бевосита клиник базаларда, ўқитувчи назорати ва тажрибали тренер раҳбарлигида, беморлар билан мулоқотда бўлиб мустаҳкамлаш имкониятини беради.

Амалий кўникмаларни ўзлаштириш даражаси шу модулларда имтихон асосида бахоланмоқда. Анестезиология ва реаниматология кафедраси ўз фантом ва муляжларидан ташқари ТТА 2-клиникаси худудида жойлашган Республика шошилинч тиббий ёрдам кўрсатиш таълим маркази билан шартнома тузиб, шу марказ қошидаги лабораторияларда талабалар ва магистрлар билиши керак бўлган амалий кўникмаларни ўрганиш шароитини яратган. Акушерлик ва гинекология кафедралари лабораториялари хам кўплаб фантом ва муляжларга эга, симуляторлар ва амалий кўникмалар видеофильм шаклида электрон кутубхонада мавжуд. Талаба хохлаган вақтида амалий кўникмаларни фильм шаклини ўзи мустақил равишда ўрганиши учун шароит яратилган.

***Тахлил ва фаолиятни ўрганиш мобайнида бир мунча салбий ҳолатлар хам аниқланди. Булардан:***

* Баъзи муляж ва фантомлар эскирган ва яроқсиз холда;
* Талабаларни аксарияти мустақил таълим олиш ва ўз устиларида мустақил ишлаш тушунчасини тушиниб етмаганлар;
* Баъзи электрон манбалар, китоблар, видеофильмлар эскирган холда, янгиланмаган.

***Тахлил мобайнида шуни тавсия сифатида амалга оширишни хохлар эдик:***

* Моддий техник базани кучайтириш ва янги замонавий муляж ва фантомларни, симуляторларни хомийлар, грантлар асосида харид қилиш ва лаборатория ва модуллар сифатини ошириш;
* Очиқ оммавий онлайн курсларда мустақил таълим олишни фоизини ошириш. Бунинг учун талаба учун хар бир кафедра амалий кўникма ва назарий билимларни берувчи қиска вақтли видеодарслик яратиши ва уни бепул интернет тармогига жойлаштириш ва талаба хохлаган вақтида шу курс ва амалий куникмаларни ўзи мустақил ўрганиши мумкинлигини талабаларга уқтириш керак;
* Чет эл ОТМ билан хамкорликни кучайтириш ва уларни тажрибаларини ўрганиш керак;
* Электрон манбаларни доимий янгиланиб боришини таъминлаш керак;
* Кутубхона фаолиятини ошириш ва ундаги китоблар замонавийлигини ва янгиланишини таъминлаш, электрон кутубхоналарни марказ ичида бўлишини таъминлаш керак;
* Вертуал лабораторияларда ишлашни талабаларга ўргатиш ва таргибот қилиш зарур.

**Малака ошириш**

**факультети декани Ирназаров А.А.**